“The Queen’s Umbrella” Cipta Rekod Peribadi Sekali Lagi, “The Empire” Akhiri Rancangan Dengan Rating Tinggi
Drama JTBC The Empire akhiri rancangannya dengan rating tinggi.  Pada 13 November, rating drama suspen lakonan Kim Sun Ah dan Ahn Jae Wook itu melonjak ketahap tertinggi sepanjang siarannya pada episod terakhir.  Menurut Nielsen Korea (via Soompi), episod terakhir The Empire mencatatkan rating 4.036 peratus, menandakan buat pertama kalinya drama itu berjaya melepasi rating 4 peratus.  Drama tvN The Queen’s Umbrella turut mencapai rating tertinggi setakat ini. Episod terbaru drama itu telah merekodkan purata rating 12.3 peratus, mencipta rekod peribadi baharu untuk drama sejarah itu, dan menduduki tempat pertama dalam slot waktunya.  Akhir sekali, drama KBS 2TV, drama Three Bold Siblings kekal sebagai program paling ramai penonton pada hari Ahad dengan episod terbaru mencatatkan rating 20.8 peratus. 